laion/Wikipedia-Exotic huggingface dataset:
טאטיה טופא

רמצ'אנדרה פנדורנג טופא (במראטהית: रामचंद्र पांडुरंग टोपे) או בשמו המוכר יותר טאטיה טופא (במרתית: तात्या टोपे;‏ 1819 - 18 באפריל 1859) היה מפקד צבאי ממוצא מראטהי, אשר פיקד על כוחות מורדים במהלך המרד ההודי הגדול כנגד הצבא הבריטי. טופא היה מקורב לננה סאהיב ובתחילת המרד שירת במטה שלו, בהמשך קיבל בעצמו פיקוד על כוחות מורדים ונודע כאחד המפקדים המוצלחים והדינאמיים של המרד. במהלך המרד, טופא פיקד על כוח המורדים אשר הובס על ידי הבריטים בבית'ור ב-16 באוגוסט 1857. לאחר מכן עם כוח של כ-25,000 מורדים הצליח טופא להפתיע ולהביס את הבריטים בקאנפור ב-28 בנובמבר, אולם הובס מספר ימים לאחר מכן על ידי קולין קמבל ב-6 בדצמבר. לאחר המערכות של פתיחת המרד, המשך הלחימה התאפיינה בקרבות מפוזרים יותר כנגד כיסי התנגדות של מורדים בצפון ומרכז הודו. במהלך המערכה במרכז הודו, הכוח הבריטי הגיע לעיר קאנפור וכבש אותו מידי כוחותיו של טופא וננה סאהיב ב-16 ביולי. השניים הצליחו לברוח, כאשר סאהיב ברח למקום לא ידוע, בעוד שטופא המשיך בלחימה נגד הבריטים. ב-19 בנובמבר עם כוח של כ-6,000 מורדים, ניסה טופא לכבוש מחדש את העיר קאנפור, אך נכשל והצטרף אל כוחותיה של הרני לאקשמיבאי בקאלפי. בחודשים הבאים, בעוד שהמרד ברובו דוכא, המשיך טופא בלחימה והסתתרות כנגד הצבא הבריטי. טופא הצליח להימלט מהנסיונות הרבים לתפוסו. בליל ה-7 באפריל, חברו הנאמן מאן סינג (Man Singh) בגד בו, וטופא נתפס ונכלא על ידי הבריטים. ב-18 באפריל הוצא טופא להורג לאחר שנשפט על מעשיו במהלך המרד. Raugh, Harold E. Jr., Victorians at war, 1815-1914: Encyclopedia of British military history, California, US, ABC-CLIO, 2004. מדיה וקבצים בנושא טאטיה טופא בוויקישיתוף biography/Tantia-Tope טאטיה טופא, באתר אנציקלופדיה בריטניקה (באנגלית) מעט מאוד ידוע על מקורותיו של טופא, ישנן הערכות שונות לגבי שנת הוולדו. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כולבויניק

בקיבוצים, כולבויניק, ציבורית או משיירת, הוא כלי עשוי פח, אלומיניום, נירוסטה או פלסטיק, שהוצב על השולחנות בחדרי האוכל, ונועד לאיסוף שאריות המזון. מקורו של המנהג להשתמש בכלי זה אינו ידוע. לפי אחת הסברות, השימוש בכולבויניק חסך לסועדים את הצורך לקום ממקומם במהלך הארוחה כדי לפנות אשפה. עד שנות ה-70 נעלם בהדרגה הכולבויניק משולחנות חדרי האוכל הקיבוציים, והיו שמצאו בכך סמליות. בכתבתה של עפרה ריזנפלד "אפילו הכלבויניק מת", שעסקה בירידת מעמדם של חדרי האוכל הקיבוציים, נכתב: ”פעם היתה "הגשת חברים". תורנים היו דוחפים עגלות בין השולחנות ומחלקים את האוכל. עכשיו אפשר לראות עגלות כאלה במסעדות סיניות גדולות בחו"ל, המתמחות בדים סאם. פעם היה מושג של לתפוס מקום. היום אין צורך, חדר-האוכל חצי ריק. פעם, לפני שכל לוקְש נקרא פסטה, היתה עגלת נירוסטה מחולקת לתאים, כל תא מכוסה במכסה, ובתוך כל אחד סוג אחר של אטריות או פתיתים. גם היום יש. אז היתה רק מנה עיקרית אחת ולאלטרנטיבה קראו "במקום", במלעיל. אבל יותר מכל דבר היה הכלבויניק, אותו פח זבל קטן שניצב במרכז השולחן. הוא מת מזמן”. הביטוי "כולבויניק" עצמו גלש גם מעבר לייעודו המקורי, והוא מתאר גם אדם שיכול לבצע סוגי עבודות שונים. הכינוי יכול גם לשמש לשלילה, כרמיזה לכך שאותו אדם אינו בעל כישורים לעבודה מסוימת. ציבורית, באתר נוסטלגיה אונליין דיוויד סלע, כלבויניק, באתר ישראל היום, 28 בפברואר 2020 חדר האוכל בקיבוץ, בארכיון האינטרנט של אתר "אנשים ישראל". עפרה ריזנפלד, "אפילו הכלבויניק מת", ידיעות אחרונות, מוסף "שלך", 25 בינואר 1998, 11. מובא בתוך: חדר האוכל בקיבוץ, בארכיון האינטרנט של אתר "אנשים ישראל".
ציבורית

האם התכוונתם ל... ציבורית (כולבויניק) – כלי לאיסוף שיירי מזון שהוצב על שולחנות חדרי האוכל בקיבוצים אוניברסיטה ציבורית – אוניברסיטה שרוב המימון שלה הוא ממשלתי ועדה ציבורית – ועדה שממונה על ידי הממשלה או על ידי רשויות שונות במדינה, לשם בירור עניין הנמצא על סדר היום הציבורי חברה ציבורית – חברה שמניותיה רשומות למסחר בבורסה או שהוצעו לציבור על פי תשקיף כמשמעותו בחוק ניירות ערך, ומוחזקת בידי הציבור מדיניות ציבורית – תחום מחקר במדעי המדינה הבודק תהליכי קבלת החלטות במסגרות הפוליטיות בתוך מדינה ספרייה ציבורית – ספרייה המיועדת לקהל הרחב תחבורה ציבורית – מערך תחבורה שנועד להסיע אנשים שלא ברכבם הפרטי, תמורת תשלום
עולמות (כנס)

עולמות הוא כנס חובבים דו-יומי בנושאי מדע בדיוני ופנטסיה, המתקיים מדי שנה בחול המועד פסח. הכנס מאורגן על ידי האגודה הישראלית למדע בדיוני ולפנטסיה ועמותת טולקין הישראלית, ומתקיים מאז שנת 2005. הכנס כולל פעילויות כגון בהן הרצאות, פאנלים, חידונים, סדנאות, הקרנות סרטים, הרקדות, שירה בציבור, אירועי שטיח אדום ועוד. הכניסה למרבית האירועים בכנס כרוכה בתשלום, אך ישנם אירועים חינמיים, והנחות שונות לחברי הארגונים המארגנים וגופים נוספים. בנוסף לפעילויות המסודרות, במתחם הפסטיבל יריד דוכנים נרחב. הכנס מקיים תחרות כתיבת סיפורים קצרים בנושא הכנס. הכנס הוקם בשנת 2005, כאיחוד של כנסי "אבק כוכבים" ו-"פנטסי.קון", ונוהל על ידי האגודה הישראלית למדע בדיוני ולפנטסיה, עמותת טולקין הישראלית, "סטארבייס 972" ושגרירות סאנידייל בישראל. הכנס הראשון התקיים בסינמטק תל אביב ובמתחם תיכון א' לאמנויות תל אביב. בשנת 2006 עבר הכנס למדיטק בחולון, ואירח את קלודיה כריסטיאן כאורחת הכבוד. בשנת 2008 התקיים הכנס בבית בארבור בתל אביב. בשנים 2009–2010 התקיים הכנס בבית ציוני אמריקה. בשנת 2011 חזר הכנס למתחם אשכול הפיס בתיכון א' לאמנויות. בשנת 2021 התארחה בכנס, באופן מקוון, הסופרת נעמי נוביק. פסטיבל אייקון אתר האינטרנט הרשמי של עולמות עולמות, ברשת החברתית פייסבוק עולמות, ברשת החברתית אינסטגרם שחר קשתן, ל. ו-וינר, נ. (במאיות). (2014). עולמות - כרוניקה של כנס ידוע מראש [סרט]. עמית אשל, גן עדן לגיקים: בכנס קהילת המדע הבדיוני והפנטזיה, חריגות היא הנורמה, באתר הארץ, 24 באפריל 2019
ASD

האם התכוונתם ל... Autism Spectrum Disorder - הספקטרום האוטיסטי Atrial Septal Defect - פגם במחיצה הבין-פרוזדורית
שופט (תואר)

שופט (ברבים שופטים) הוא תוארם של מנהיגים פוליטיים, צבאיים ומשפטיים במספר תרבויות ושפות שמיות עתיקות, הנובע מהשורש "ש-פ-ט", שמשמעו "לדון". ערך מורחב – ספר שופטים בתנ"ך, השופטים היו מנהיגים שקמו מתוך השבטים בשעת סכנה הדדית כדי להביס אויבים זרים. בערי המדינה העצמאיות השונות שהיוו את פיניקיה ובמושבותיה הפוניות במערב הים התיכון, השופט (בכתיב חסר פיניקי: 𐤔𐤐𐤈) היה שופט-שלום שאינו מבית המלוכה, לו הוענקה השליטה על עיר המדינה, תפקיד שדמה למגיסטראט ברפובליקה הרומית.[דרוש מקור] המונח ידוע בעיקר מהשופטים של קרת חדשת היא קרתגו, מושבה פיניקית לשעבר. בעקבות הדחת בית המלוכה שלה במאה ה-5 לפנה"ס, קרתגו נשלטה על ידי מספר מועצות אצולה מנוהלות על ידי שני שופטים, ששירתו בתפקיד דומה לקונסולים ברומא. כהונת השופטים בקרתגו ארכה שנה, בדומה לכהונת הקונסולים ברומא, אולם בניגוד לקונסולים השופטים לא פיקדו על צבא קרתגו. תקופת השופטים האתיופית Bell, Brenda (1989). "Roman Literary Attitudes to Foreign Terms and the Carthaginian 'sufetes'". Classical Association of South Africa. 32: 29–36. JSTOR 24591869. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
פאולו בוקון

פאולו סילביו בוקון (באיטלקית: Paolo Silvio Boccone; ‏24 באפריל 1633 – 22 בדצמבר 1704) היה בוטנאי איטלקי. על שמו קרוי הסוג בוקוניה ממשפחת הפרגיים ומספר צמחים נוספים. בוקון נולד בפאלרמו למשפחה עשירה, ולכן יכל להרשות לעצמו להקדיש את חייו לחקר הצמחים. בניגוד לרוב החוקרים בני זמנו, לא עסק במקביל בתחומי דעת אחרים. פאולו הצעיר הרבה לבקר בהגן הבוטני של העיר מסינה, שנוסד על ידי הרופא יליד רומא, פיאטרו קסטלי. האחרון הפך להיות מדריכו של בוקון, שערך מסעות מחקר בסיציליה, קורסיקה, פריז ולונדון. לאחר מכן החל בלימודי רפואה ומונה לדוקטור בפדובה. בתקופה הזו, פרסם בוקון את פרסומיו הראשונים- Recherches et observations naturelles- 'מחקרים ותצפיות בטבע' (פורסם בפריז, 1671 ומאוחר יותר בגרסה מאוירת ומוגדלת באמסטרדם, 1674). החיבור כלל תאוריות וגילויים רבים בתחומי הטבע, פלאונטולוגיה, רפואה, וטוקסיקולוגיה. עבודתו הגדולה השנייה נקראת Museo di piante rare della Sicilia, Malta, Corsica, Italia, Piemonte, e Germania - 'תיאור של צמחים נדירים של סיציליה, מלטה, קורסיקה, איטליה, פיימונטה וגרמניה'. היא פורסמה בשנת 1697. בוקון הועסק כ'בוטנאי החצר' של פרדיננדו השני דה מדיצ'י, הדוכס הגדול של טוסקנה ושל בנו קוזימו השלישי דה מדיצ'י, הדוכס הגדול של טוסקנה. בשנת 1682 הצטרף בוקון למסדר הנזירים הציסטרציאנים, והוסיף לשמו את השם האמצעי סילביו. פאולו היה מוכר ומוערך בקרב הקהילה המדעית, והחליף כתבים ורעיונות עם רבים מבין חוקרי הטבע האירופאים בני זמנו. הבוטנאי שארל פלומיה למד תחתיו ברומא, והוא תלמידו הנודע ביותר. בוקון נפטר בעת שהותו במנזר של סנטה מריה באלטופונטה, הסמוך לעיר הולדתו פאלרמו. הסוג בוקוניה ממשפחת הפרגיים נקרא על שמו, על ידי תלמידו שארל פלומיה. קארולוס ליניאוס 'אימץ' שם זה לשיטת הנומנקלטורה שלו לאחר מכן. מיני צמחי רבים נקראים על שמו של בוקון. רק אחד מהם גדל בר בארץ ישראל- המין אֶפְזָרִית בּוֹקוֹן (Spergularia bocconei), השייך לסוג אפזרית ממשפחת הציפורניים. קיים פולמוס בנוגע לכתיבת שמו של בוקון עקב כך שלא ברור איך כתב את שמו בלטינית, ובוקון חי לפני המצאת שיטת המיון של קארולוס ליניאוס. הגרסאות השונות הן Boccone (כשם שמו האיטלקי), bocconi ו- bocconii. מדיה וקבצים בנושא פאולו בוקון בוויקישיתוף
עקרון שובך היונים

עֶקרון שובך היונים או עֶקרון דיריכלה הוא עיקרון מתמטי הקובע כי אם n {\displaystyle n} פריטים מפוזרים בין n − 1 {\displaystyle n-1} תאים, אז בהכרח ישנו תא אחד לפחות המכיל יותר מפריט אחד. באופן כללי יותר, כלל זה קובע כי לכל n {\displaystyle n} פריטים המפוזרים בין m {\displaystyle m} תאים כך ש n > m {\displaystyle n>m} , אז בהכרח בלפחות תא אחד יימצאו לפחות ⌈ n / m ⌉ {\displaystyle \lceil n/m\rceil } פריטים, כלומר קיים תא שמספר הפריטים בו הוא לפחות כמו הממוצע. עיקרון זה נוסח ככל הנראה לראשונה בצורה רשמית בשנת 1834 בידי המתמטיקאי הגרמני יוהאן דיריכלה. לעיקרון טריוויאלי זה יש שימושים רבים בהוכחות בקומבינטוריקה ומדעי המחשב, ועל אף פשטותו, ניתן להוכיח באמצעותו תוצאות רבות, מעניינות ובלתי טריוויאליות כלל. הרחבה למקרה האינסופי: אם יש אינסוף יונים, ומספר סופי של תאים בשובך לתוכם יש להכניס את אינסוף היונים, בהכרח בתא אחד לפחות יהיו אינסוף יונים. הרחבה מקובלת נוספת: אם יש m {\displaystyle m} תאים בשובך שלתוכם יש להכניס m − 1 {\displaystyle m-1} יונים, אז בהכרח יישאר תא ריק אחד לפחות. דוגמאות נוספות ליישומים של העיקרון: בכל קבוצה בת שלושה עשר אנשים יהיו לפחות שני אנשים שנולדו באותו חודש. יש במדינת ישראל לפחות שני אנשים עם אותו מספר שערות על ראשם; זאת מכיוון שמעריכים את מספר השערות האפשרי על ראשו של אדם בכמאה אלף, ואילו מספר התושבים במדינת ישראל הוא כמה מיליונים. בדוגמה זו ישנו תא שובך לכל מספר שערות אפשרי, והיונים הם תושבי מדינת ישראל. בכל תת-קבוצה של   n + 1 {\displaystyle \ n+1} ערכים מתוך הקבוצה   { 1 , 2 , … , 2 n } {\displaystyle \ \left\{1,2,\dots ,2n\right\}} יש שני ערכים כך שאחד מהם מחלק את השני. כדי לראות זאת, ניתן לכתוב כל מספר בקבוצה בצורה   2 k m {\displaystyle \ 2^{k}m} כש-   m {\displaystyle \ m} הוא אי זוגי וקטן מ-   2 n {\displaystyle \ 2n} (   m {\displaystyle \ m} מתקבל פשוט על ידי חלוקה חוזרת ונשנית של המספר ב-2 עד שמתקבל ערך אי זוגי). יש רק n מספרים אי-זוגיים בין 1 ל-2n ולכן יש בקבוצה שני ערכים בעלי אותו חלק אי-זוגי m - ואחד מהם (זה שהחזקה של 2 עבורו היא קטנה יותר) בהכרח מחלק את השני. דיריכלה עצמו השתמש בעיקרון כדי להוכיח כי כל מספר אי-רציונלי ניתן לקירוב דיופנטי מסדר שני (הוכחה). משפט ארדש-סקרש. נניח בשלילה כי חולקו n {\displaystyle n} פריטים בין m {\displaystyle m} תאים ושבכל התאים ישנם לכל היותר ⌈ n / m ⌉ − 1 {\displaystyle \lceil n/m\rceil -1} פריטים. בעקבות הנחה זו, מספר הפריטים הכולל בתאים הוא לכל היותר m ( ⌈ n / m ⌉ − 1 ) {\displaystyle m(\lceil n/m\rceil -1)} . סכום זה קטן מ- n {\displaystyle n} ולכן נגיע לסתירה. עקב פשטותה של ההוכחה נעשה בה שימוש רב במחקר העוסק בסיבוכיות של מערכות הוכחה (Proof Complexity). המלון של הילברט פרדוקס יום ההולדת Martin Aigner, Günter M. Ziegler, Proofs from THE BOOK, Springer, 1998. Alexander Razborov, Proof Complexity of Pigeonhole Principles, Proceedings of the 5th DLT, Lecture Notes in Computer Science, vol. 2295, 2002, pages 100-116 עקרון שובך היונים, באתר MathWorld (באנגלית) "אבודים בריבוע, שובך יונים" ב"כאן חינוכית" (בעברית)
בחירות 2013

האם התכוונתם ל... הבחירות הכלליות באיטליה 2013 הבחירות הכלליות בגרינלנד 2013 הבחירות הפדרליות באוסטרליה 2013 (אנ') הבחירות הפדרליות בגרמניה 2013 (אנ') הבחירות לכנסת התשע עשרה הבחירות לנשיאות איראן 2013 הבחירות לנשיאות ונצואלה 2013 הבחירות לראש עיריית מוסקבה (2013) הבחירות לרשויות המקומיות בישראל (2013)
מלכה (פירושונים)

האם התכוונתם ל... מונרכית – השליטה במדינה בעלת משטר מונרכי מלכה רעיה – אשת מלך המלכה האם – מלכה לשעבר; אמו של מלך מכהן מלכה (שחמט) – כלי שחמט מלווה מלכה – סעודה שסועדים במוצאי שבת מלכת דבורים (אנ') – מעמד במושבת או כוורת דבורים מלכת נמלים (אנ') – מעמד בנחיל נמלים מלכת טרמיטים – מעמד במושבת טרמיטים קלף משחק – סוג של קלף משחק BDSM – כינוי לשולטת ב-BDSM בירה מלכה – מותג בירה ישראלי באר מילכה – מושב המלכה (סרט) – סרט משנת 2006 כשם משפחה מביע השם את המילה הארמית "מלך" או "בעלים": אבי מלכה – במאי קולנוע ותיאטרון אביה מלכה – שחקנית ושדרנית רדיו ישראלית אלי מלכה – ראש המועצה האזורית גולן אלירן מלכה – במאי ותסריטאי ישראלי בן מלכה – כדורגלן ישראלי גל מלכה – מוזיקאי ישראלי גל מלכה – שחקנית ישראלית חיים מלכה – כדורגלן יהודה אבן מלכה – פילוסוף ומיסטיקן בן המאה ה-13 יוגב מלכה – מטפס מקצועני ישראלי יעקב מלכה – צייר מארי אורטל מלכה – זמרת צרפתייה-ישראלית מוטי מלכה – ראש עיריית קריית מלאכי לשעבר מני מלכה – סטנדאפיסט ושחקן מעיין מלכה – שחקנית ישראלית משה מלכה – הרב הראשי הספרדי של פתח תקווה משה מלכה – שחקן ישראלי נועה מלכה – שחקנית כדור שער פאראלימפית ישראלית ניסים מלכה – ראש עיריית קריית שמונה שלומי מלכה – כדורגלן ישראלי שלומית מלכה – דוגמנית ומנחת טלוויזיה ישראלית שלמה מלכה – מנהיג קהילת יהודי סודאן במחצית הראשונה של המאה ה-20 תמר מלכה – ג'ודוקא ישראלית מלכא אישים ששמם הפרטי הוא מלכה
רינה פירסטנברג

רינה פִירְסְטֶנברג (20 במרץ 1931 - 21 בנובמבר 2001) הייתה חברת קבוצת גבע, אשר שימשה כמנהלת להקת הגבעטרון של הקבוצה. זכתה לכינוי "אם הגבעטרון". פירסטנברג נולדה לאביה סלומון חסין יליד סמולנסק, שקבל את שמו של יהודי אחר בזמן שהותו בשבי האנגלי במצרים, ונקרא בשמו מרדכי בן יהודה, ולאמה אלה קלינסקי, ממייסדי קבוץ גבע. אחיה הם עמוס בן יהודה וורד אבן צור, ואחיינה אבשי, שגם הם מחברי להקת הגבעתרון. פירסטנברג, שבלטה בגבע מצעירותה בכושרה לארגן אירועי תרבות, הייתה בין מקימי הלהקה לאחר מלחמת העצמאות. היא שרה בה ושימשה גם כסולנית. מראשיתה הייתה פירסטנברג מנהלת הלהקה, בצידם של המנהלים האמנותיים שלה, וניצחה במשך למעלה מארבעים שנה על מלאכת הארגון של הופעות הלהקה והקלטותיה ועל קבלת חברים ללהקה. כמו יתר חברי הלהקה הייתה השירה בה עיסוק נוסף לפירסטנברג, ובמהלך שעות היום היא עסקה בעבודתה היומיומית בקבוצה, בחדר האוכל. בשנת 1990, על רקע ירידה בהצלחת הגבעטרון וחילוקי דעות בקבוצה על עתידו, נאלצה פירסטנברג לפרוש מתפקידה, ומנהל אחר מונה במקומה. אז בחרה לפרוש גם מן הלהקה. לאחר שעזבה את הגבעטרון עסקה פירסטנברג בפעילות התנדבותית למען שוטרי משמר הגבול והדריכה חבורת זמר של חברי יישובים מעמק יזרעאל. רינה פירסטנברג נפטרה בשנת 2001, ובהלווייתה בבית העלמין של קבוצת גבע השתתפו אלפים . היה זה במהלך צילומי הסרט התיעודי "האמא של הגבעטרון" בהפקתם של שחר מגן ואיילת גיל. הסרט שודר לאחר פטירתה. בנובמבר 2010 כתב חיים קינן את השיר "ירוק בעיניים", שהוקדש לרינה (לחן שרה'לה שרון). ותיקי הגבעטרון ו"החברים של רינה" הקליטו אותו, בעיבודו של צביקה כספי והשיר נכלל באלבום "הגבעטרון לדורותיו". באוקטובר 2011 נערך בגבע ערב רב משתתפים לזכרה במלאת עשור למותה. אספה פלד, ברינה יקצורו, באתר הקיבוצים, 2003 טלי כהן גרבוז, אמא לדוגמה, באתר הקיבוצים, 2007 אלי אלון, זוכרים את רינה פירסטנברג "האמא של הגבעטרון", באתר News1 מחלקה ראשונה, 23 בנובמבר 2020 היון, אליעזר (2022-06-23). "השבוי שנמלט בזכות שיר ביידיש: הכירו את "הסבא של הגבעטרון"". Ynet. נבדק ב-2022-06-30. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מפלגת הוופד החדשה

מפלגת הוופד החדשה (בערבית: حزب الوفد الجديد) היא מפלגת מרכז-ימין מצרית המוגדרת לאומית-ליברלית-חילונית. המפלגה הוקמה בשנת 1978 כממשיכת דרכה של מפלגת הוופד המצרית ההיסטורית, הביעה עמדות אופוזיציוניות לנשיא במטרה לבטל את המשטר הנשיאותי ולהקים במקומו משטר דמוקרטי-פרלמנטרי. המפלגה פוזרה במאי/יוני 1978 והוקמה מחדש בשנת 1982, לאחר רצח הנשיא סאדאת. בשנת 2010 נבחר אל-סעיד אל-בדאווי לראשות המפלגה. בריאיון שנתן סגן יו"ר המפלגה אחמד עז אל-ערב ל"וושינגטון טיימס" הכחיש רצח 6 מיליון יהודים בשואה (אם כי הודה שהנאצים הרגו מאות אלפי יהודים). את יומנה של אנה פרנק הגדיר כזיוף וטען שפיגועי 11 בספטמבר נערכו על ידי המוסד, ה-CIA והממסד הצבאי-תעשייתי של ארצות הברית. כמו כן טען שאוסאמה בן לאדן היה סוכן אמריקאי. בבחירות לאספה הלאומית המצרית, שנערכו בשנת 2011, לאחר הדחת מובארכ, זכתה מפלגת הוופד ב-9.2% מן הקולות והייתה למפלגה השלישית בגודלה (והמפלגה החילונית הגדולה ביותר) במצרים. לאחר הבחירות למועצת החוקה בשנת 2012 היו למפלגה 5 נציגים (מתוך 100) במועצה. אתר האינטרנט הרשמי של מפלגת הוופד החדשה (בערבית) ערך זה הוא קצרמר בנושא מפלגות ובנושא מצרים. אתם מוזמנים לתרום לוויקיפדיה ולהרחיב אותו.
פצצה מלוכלכת

פצצה מלוכלכת היא פצצה קונבנציונלית אשר מוסיפים לה פסולת גרעינית או חומרים רדיואקטיביים על מנת לגרום לזיהום ופאניקה נרחבים. החשש העיקרי הוא מפני שימוש של ארגוני טרור בפצצות כאלו. למרות שסביר שהפגיעה בחיים מפצצה כזו לא תעלה בהרבה על הפגיעה מאירועים כדוגמת הפיגוע באוקלהומה סיטי, האפקט הפסיכולוגי והנזק הכלכלי יהיו גדולים בהרבה. נכון להיום, למרות מספר ניסיונות של שימוש בנשק לא קונבנציונלי על ידי קבוצות טרור, (כדוגמת כת אום שינריקיו ביפן) לא נמצאו ראיות משכנעות שלקבוצות טרור יש פצצות כאלו ולא נעשה בהן שימוש. במשך ארבע שנים, החל מ-2010, ערכה ישראל סדרת ניסויים לבדיקת השפעתה של פצצה מלוכלכת. פצצה מומלחת כיצד פצצה מלוכלכת עובדת, באתר HowStuffWorks אורי טייכמן, ביום של הפצצה המלוכלכת, במדור "מדע במבט-על" באתר של מכון דוידסון לחינוך מדעי, 2 בינואר 2020 פצצה מלוכלכת, באתר אנציקלופדיה בריטניקה (באנגלית) חיים לוינסון, ישראל ערכה סדרת ניסויים במדבר לבדיקת ההשלכות של פצצות רדיואקטיביות, באתר הארץ, 8 ביוני 2015 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
צביעת גימזה

צביעת גימזה או גימזה (Giemsa stain) היא טכניקה הקרויה על שמו של גוסטב גימזה, מיקרוביולוג גרמני לצביעת תאים אאוקריוטיים. לצביעה שני יישומים מרכזיים: צביעת כרומוזומים למחקר בציטוגנטיקה ולצורך אבחון אוכלוסיות התאים הנמצאות בדם ובמח העצם. נוזל תמיסת הגימזה מכיל כימיקלים שונים בהתאם לשימוש המיועד. צביעת גימזה מבוססת על צביעה של קבוצות זרחה ב-DNA, אולם הצבע נקשר טוב יותר לאדנין ולתימין ופחות טוב לציטוזין ולגואנין.[1] הצביעה משתמשת בקיבוע גימזה (ידוע גם כ-G-banding) לצביעת הכרומוזומים ומשמשת לעיתים ליצירת קריוטיפים. השיטה מאפשרת לראות את מספר הכרומוזומים ואת תקינותם, וכך לזהות טרנסלוקציה כרומוזומלית, טריזומיה, מונוזומיה והיפוך כרומוזומלי (Chromosomal inversion). שיטת צביעה זו מאפשרת גם לראות את רמת הדחיסות של ה-DNA, וכך להבחין בין הטרוכרומטין לאאוכרומטין, המתאפיינים ברמת דחיסות שונה של DNA. צביעת גימזה משמשת גם צביעה מבחינה, כלומר צביעה הצובעת באופן שונה תאים מאוכלוסיות שונות ולכן משמשת לספירת דם. לשימוש זה טיפת דם או נוזל מח עצם נמרחים על גבי זכוכית נושא של מיקרוסקופ, מיובשים ומקובעים במתנול. הזכוכית מוטבלת בתמיסת הגימזה למשך 45 דקות (פחות במקרה חירום). התאים נצפים בעזרת מיקרוסקופ אור בהגדלה גדולה (אובייקטיב של X63). לאחר שטיפת זכוכית הנושא במים ניתן להבחין בתאים השונים במשטח הדם לפי אופי צביעתם: תאי דם אדומים נצבעים בה בוורוד, טסיות דם — בוורוד בהיר. תאי דם לבנים נצבעים לפי המורפולוגיה של הגרעין ולפי רמת החומציות בגרנולות. כל הגרנולוציטים (הנויטרופילים, האאוזינופילים והבאזופילים) מאופיינים בגרעין פולימורפונוקלארי בעל 3-7 אונות, אך הם מובדלים בצביעת גרנולות המצויות בציטפלזמה: בנויטרופילים הגרנולות כמעט שאינן נצבעות והציטופלזמה בצבע כחול חיוור. בבזופילים הגרנולות נצבעות בכחול חזק שלעיתים מקשה את ההבחנה ביניהם ובין הגרעין. באאוזינופילים הגרנולות נצבעות בצבע כתום בזכות הצבע אאוזין הצובע חומרים בסיסיים. במונוציטים הגרעין נראה בצורת מתג או שעועית וממלא הערך 50% משטח התא. בלימפוציטים הגרעין נראה עגול, צבוע בצבע כחול כהה בגלל דחיסות ה-DNA, והציטופלזמה נראית כפס דקיק המקיף את הגרעין, לא ניתן בעזרת צביעת גימזה להבדיל בין אוכלוסיות שונות של לימפוציטים (תאי T ותאי B). בצביעת נוזל מח עצם או בזרם הדם במקרה של מחלות אונקו-המטולוגיות ניתן להבחין בסוגים נוספים של תאי דם לבנים כגון תאי פלסמה, ותאים לא בשלים שעדין לא התמיינו במלואם לתאים בוגרים. הצביעה יכולה גם כדי לאבחן מצבים פתולוגיים בדם הנגרמים כתוצאה מחדירת פתוגנים כגון חיידקי מיקופלסמה שחדרו לתאי הדם, בכך שהיא צובעת את החיידקים באופן שונה מאשר את תאי הדם. כמו כן הצביעה יכולה לשמש לצורך אבחון היסטופתולוגי של מלריה. וטפילים אחרים. תערובת גימזה המשמשת לצביעת תאים למטרות אבחון המטולוגי היא לרוב תערובת של: azure B, azure II-eosin, methylene blue ביחסים משקליים של: 1:12:2. החומרים מומסים בתערובת של גליצרול ומתנול ביחסים נפחיים של 5:24. סך כל החומרי הצביעה הם 0.6% מן הממסים. לפני השימוש יש למהול את נוזל הגימזה המרוכז בבופר סודיום פוספט בחומציות 6.8 ביחס של 1:20. היסטולוגיה מדיה וקבצים בנושא צביעת גימזה בוויקישיתוף על בצביעה ב-Medical Chemical Corporation Cytometry in malaria: Moving beyond Giemsa
Source SDK

Source SDK היא תוכנה שפותחה על ידי Valve, היא מיועדת לבניית מודלים לדמויות ממשחקי Valve, מפות למשחקי Valve ועוד, הפועלים על מנוע ה-Source בלבד. גרסתו הראשונה של התוכנה פותחה בשנת 2006 והותאמה רק למשחקים Half-Life: Source ו-Half-Life Deathmatch: Source, והיה ניתן לשימוש חופשי רק בשנת 2007. ערך מורחב – Valve Hammer Editor אפשרות עיצוב המפות (Hammer Editor) מאפשרת לבנות מפות כפי רצון המשתמש, או לקחת מפה שכבר קיימת ולעצב אותה מחדש. אפשרות עיצוב המודלים (Model Viewer) מאפשרת לקחת דמויות ממשחקי Valve ולעצב להם את הגוף מחדש, כגון: לבוש, נעליים, אפשרות לשים מסיכה או להוריד וכו'. אפשרות עיצוב הפנים (Face Poser) מאפשרת לעצב את פניהם של דמויות משחקי Valve ולעשות להם מראה אחר, כגון: צבע עניים, סנטר, אף, שפתיים, שיער, אוזניים וכו'. המשחקים הניתנים לעריכה בגרסה החופשית למשתמשים הם: Counter-Strike: Source Half-Life 2 Half-Life 2: Deathmatch Day of Defeat: Source Half-Life 2: Episode One Half-Life 2: Episode Two פורטל Team Fortress 2 Left 4 Dead Left 4 Dead 2 Alien Swarm פורטל 2 Valve סטים Valve Hammer Editor מידע ב-Steam על התוכנה (באנגלית)
מעלה השלום

מעלה השלום הוא רחוב בירושלים שמחבר את כביש 60 עם רחוב מעלות עיר דוד. הרחוב עובר בצד הדרומי של העיר העתיקה, בין החומה לגיא בן הינום. הוא מתחיל בפינה הדרום-מערבית של העיר העתיקה, ממשיך לשער ציון ומסתיים בשער האשפות. עד שנת 1964 היה במקום שביל עפר תלול שעבר בשטח ההפקר. בשנת 1964 בהסכמת הירדנים נסלל כביש גישה אל ההר. הכביש נסלל לקראת ביקור האפיפיור פאולוס השישי בהר ציון וקיבל כינוי "כביש האפיפיור". הכביש שימש גם לאחר הביקור לתנועת ישראלים. מדיה וקבצים בנושא מעלה השלום בוויקישיתוף ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
Valve Hammer Editor

Valve Hammer Editor היא תוכנה לבניית מפות שתוכנתה על ידי Valve, התוכנה יצאה לשימוש חופשי בשנת 1997, עוד בזמן שבו תוכנת המשחק Quake שפעל על מנוע ה-GoldSrc ולאחר מכן עברה התוכנה ל-Valve בזמן פיתוח פיתוח המשחק Half-Life. בשנת 2004 Valve פיתחה גרסה חדשה לתוכנה שפועלת על מנוע ה-Source. ניתן באמצעות תוכנה זו לבנות מפות למשחק Half-Life, אך גם למשחקים Quake ו-Quake 2 שבאו ללא עורך מפות. (בניגוד למשחק המתחרה Unreal) התמיכה במשחקים אלו נפסקה כאשר Valve עברה לשימוש במנוע ה-Source. ההיסטוריה של התוכנה (באנגלית) הורדה לגרסה 3.5 (פועלת על מנוע ה-GoldSrc) ערך זה הוא קצרמר בנושא תוכנה ובנושא משחקים. אתם מוזמנים לתרום לוויקיפדיה ולהרחיב אותו.
הכניסיני תחת כנפך (פסל)

"הכניסיני תחת כנפך" הוא פסל מאת האמן הישראלי יגאל תומרקין. הפסל עשוי מאסמבלאז' של חלקי נשק המגיחים מתוך מעטפת פלדה. פסלו של תומרקין מהווה חלק מקבוצה של כ-40 פסלים, שנוצרה בשנים 1965-1966 בסטודיו שלו, ששכן אז בקריית המלאכה בתל אביב. חלקי הנשק הפגומים סופקו על ידי צה"ל. ביצירה יצר תומרקין מעטפת פלדה, ממנה מגיחים קני רובים, מרגמות וכלי נשק אחרים. יגאל צלמונה כתב על יצירות האסמבלאז' של תומרקין כי כלי הנשק בהם הופכים ל"חלק ממערך אסתטי, ומאבדים חלק ניכר ממשמעותם כנתח גס של הממשי. על אחת כשהם כלי-נשק, המאבדים לרגע את משמעותם ככלי הרג ונעשים חלק מתנופה סוחפת וקונטרפונקטית של צורות" עם זאת, ביצירה זו נדמה כי ממשותם של כלי הנשק מובלטת בזכות הקומפוזיציה ועל רקע הממד הפואטי של שמו. שם הפסל מתייחס בצורה אירונית לשירו של חיים נחמן ביאליק "הכניסיני תחת כנפך" (1905). במקום "מִקְלַט" ו-"קַן-תְּפִלּוֹתַי הַנִּדָּחוֹת", כבשירו של ביאליק, מציע הפסל דימוי של אלימות והסתגרות. בשנת 1980, כאשר הוצגה היצירה בתערוכה "גבולות" במוזיאון ישראל, תיארה סטפני רחום, אוצרת התערוכה, את היצירה כמבטאת "תחושת עוינות ממשמשת ובאה ואת הרצון להיחלץ מן המצב". לדעת החוקר אברהם לוויט "השימוש הרב שעשה תומרקין בכלי נשק כחומר פיסולי בא לבטא את מחאתו [כ]נגד המדינה". בשנת 1988 הציב תומרקין פסל נוסף בשם "הכניסיני תחת כנפך מס' 2" בקיבוץ הראל. צלמונה, יגאל, 100 שנות אמנות ישראלית, מוזיאון ישראל, ירושלים, 2010, עמ' 236. רחום, סטפני, גבולות, מוזיאון ישראל, ירושלים, 1980 אברהם לוויט, האמנות הישראלית בדרך למקום אחר. תכלת, חורף תשנ"ח/1998 יגאל תומרקין, מה מעיק על חיים נחמן או: הכניסיני תחת כנפך מס' 2. עלון קיבוץ הראל "טעם של בחירה", 1988
FN FNAR

FN FNAR הוא רובה צלפים בלגי חצי-אוטומטי מתוצרת חברת FN Herstal, הרובה נכנס לשירות בשנת 2008 ונמצא בשימוש יחידות משטרתיות קטנות. הרובה מבוסס על הרובה בראונינג אוטומטי M1918. FNAR LIGHT - הגרסה הסטנדרטית של הרובה, מיועדת לטווח של 500 מטרים מקסימום. FNAR HEAVY - הגרסה ה"כבדה" של הרובה, מיועדת לטווח של 700 עד 1,000 מטרים. FN FAL FN SCAR אתר האינטרנט הרשמי של FN FNAR הדף של הרובה באתר World Guns (באנגלית) הוראות שימוש לרובה (באנגלית) ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.